《中秋爱山玩月》
宋代·喻良能

年年秋半在长安，今夕园林且尽欢。
一笑团栾人似月，十分潋滟酒生澜。
遍簪丹桂香巾袂，尽吸清辉澡肺肝。
饮罢月斜吟兴动，挥毫风露一天寒。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。